Montreal Victorias

Montreal Victorias bol amatérsky kanadský klub ľadového hokeja, ktorý sídlil v Montreale v provincii Quebec. Svoje domáce zápasy pôvodne hrával v hale Victoria Skating Rink, ktorá bola v klubovom vlastníctve. Hala bola uzavretá v roku 1925, potom sa klub sťahoval rôzne po Montreale."Victoria Skating Rink Property Sold". Montreal Gazette. September 5, 1925. str. 4. Hlavnou klubovou farbou bola gaštanovo hnedá (anglicky: Maroons, ako sa klubu v tlači hovorilo)."Vics Show Class". Montreal Gazette. December 24, 1906. str. 2.

Klub bol založený buď v roku 1874, čo by z neho robilo najstarší klub ľadového hokeja na svete, alebo v roku 1877, čo by naopak klub katapultovalo na pomyselné druhé miesto pod tím McGillovej univerzity.Kitchen, Paul: Before The Trail of the Stanley Cup, in Diamond, Dan, Total Hockey 2000, str. 8–15,  Každopádne Victorias patrili k priekopníkom ľadového hokeja v Kanade. V roku 1886 bol klub pri založení Amateur Hockey Association of Canada. V rokoch 1895 – 1899 klub získal päťkrát Stanley Cup.Podnieks, Andrew; Hockey Hall of Fame (2004). Lord Stanley's Cup. Triumph Books, str. 12, 50. . Pri päťdesiatom výročí v roku 1924 klub usporiadal exhibíciu v novo otvorenej hale Montreal Forum."Vics To Celebrate 50th Anniversary". Montreal Gazette. November 22, 1924. str. 19.

V roku 1927 sa ako prvý severoamerický klub vydal Victorias po európskej tour. V Štokholme po prvýkrát porazili švédsky výber pomerom 17:1. Ďalšie výsledky zo Švédska zneli nasledovne: IK Gota porazená 5:0, Djurgårdens IF porazený 6:2, Södertälje SK porazené 6:0 a IK Gota porazená znova 19:3. V Berlíne „viktoriáni“ porazili Berliner Schlittschuhclub pomerom 13:0 a československý výber pomerom 8:0. Ďalšou zastávkou bola Viedeň, kde sa Montrealu na dvakrát postavil Wiener EV (oba zápasy skončili prehrou Wieneru). V Miláne sa klub stretol s kombinovaným tímom HC Davosu a EHC St. Moritzu, ktorý porazil vysoko 18:0. Miestny milánsky klub padol pomerom 15:2. Ďalej v Davose bol miestny klub znovu porazený, tentokrát pomerom 9:0. Poslednou zastávkou na tour bol Londýn, kde sa proti Montrealu postavil anglický výber, ktorý padol 14:1.Giden, Carl; Houda, Patrick; Nordmark, Birger, "MONTREAL VICTORIAS EUROPEAN TOUR 1927", SIHR Journal, XIII (Fall 2009), str. 72–82

Slávny montrealský klub zanikol v roku 1939.

 Úspechy 
 Víťaz Stanley Cupu ( 5× )
 1895, 1896 (december), 1897, 1898, 1899 (február)

 Umiestnenia v jednotlivých sezónach 
Stručný prehľad

Zdroj: Coleman, Charles L (1966). The Trail of the Stanley Cup, Vol. 1, 1893–1926 inc. National Hockey League.

 1887 – 1898: Amateur Hockey Association of Canada
 1899 – 1905: Canadian Amateur Hockey League
 1906 – 1908: Eastern Canada Amateur Hockey Association

Jednotlivé ročníky

Zdroj: 

Legenda: Z - zápasy, V - výhry, VP - výhry v predĺžení, R - remízy, P - porážky, PP - porážky v predĺžení, VG - vstrelené góly, OG - obdržané góly, +/- - rozdiel skóre, B - body, fialové podfarbenie - reorganizácia, zmena skupiny či súťaže

 Kanada (1887 – 1908)SezónyLigaÚroveňZVVPRPPPVGOG+/-BPozíciaPlay-off 1887 AHAC   7  6  –  0  –  1  27  7  +20  12 1. Finále AHAC 1888 AHAC   6  5  –  0  –  1  24  9  +15  10 2. – 1888/89 AHAC   3  1  –  0  –  2  7  11  -4  2 3. – 1890 AHAC   3  0  –  0  –  3  4  8  -4  0 4. – 1891 AHAC   2  0  –  0  –  2  2  6  -4  0 4. – 1892 AHAC Klub sa v tejto sezóne súťaže nezúčastnil. –. – 1893 AHAC   8  1  –  1  –  6  20  35  -15  3 5. – 1894 AHAC   8  5  –  0  –  3  36  20  +16  10 3. Finále SC 1895 AHAC   8  6  –  0  –  2  35  20  +15  12 1. Víťaz SC 1896 AHAC   8  7  –  0  –  1  41  24  +17  14 1. Víťaz SC 1897 AHAC   8  7  –  0  –  1  48  26  +22  14 1. Víťaz SC 1898 AHAC   8  8  –  0  –  0  53  33  +20  16 1. Víťaz SC 1899 CAHL   8  6  –  0  –  2  44  23  +21  12 2. Víťaz SC 1900 CAHL   8  2  –  0  –  6  44  55  -11  4 4. – 1901 CAHL   8  4  –  1  –  3  45  32  +13  9 2. – 1902 CAHL   8  4  –  0  –  4  36  25  +11  8 3. – 1903 CAHL   8  6  –  0  –  2  48  33  +15  12 2. – 1904 CAHL   8  5  –  0  –  3  75  48  +27  10 2. – 1905 CAHL   10  9  –  0  –  1  64  32  +32  18 1. – 1906 ECAHA   10  6  –  0  –  4  76  73  +3  12 3. – 1907 ECAHA   10  6  –  0  –  4  101  70  +31  12 3. – 1907/08 ECAHA   10  4  –  0  –  6  73  78  -5  8 5. –

 Referencie 

 Literatúra 
 Frayne, Trent (1999). "The Early Years". 100 years of hockey. Toronto, Ontario: Key Porter Books. .
 Weir, Glen (1991). Ultimate Hockey. Toronto, Ontario: Stoddart Publishing. .
 Diamond, Dan, ed. (2000). Total Hockey. Total Sports. .

 Zdroj 

Kategória:Kanadské hokejové kluby
Kategória:Šport v Montreale